
REPUBLIKA SRPSKA
OKRUŽNI PRIVREDNI SUD U ISTOČNOM SARAJEVU 
Broj predmeta: 61 0 Ip 016502 24 Ip 
Istočno Sarajevo, 04.03.2025. godine 

	Okružni privredni sud u Istočnom Sarajevu, sudija Minja Mirvić, u izvršnom predmetu tražioca izvršenja MF banka a.d. Banja Luka, ulica Aleja Svetog Save broj 61, Banja Luka, zastupana po Kremenović Aleksandru, predsjedniku uprave i punomoćniku Marčetić Igoru, zaposleniku, protiv izvršenika „Pajo“ d.o.o. Podromanija, Sokolac, sjedište u Podromanija bb, Sokolac, koje zastupa zakonski zastupnik-direktor Petar Sekulić, radi izvršenja v.s. 1.532.070,65 KM, van ročišta dana 04.03.2025. godine, donio je sljedeći:
Z A K L J U Č A K
-  o prodaji nepokretnosti izvršenika  -

I

	Utvrđuje se na osnovu procjene sudskog vještaka građevinske struke Zečević Bojane da tržišna vrijednost nekretnina izvršenika sa dijelom 1/1, koje se nalaze u naselju Kula, Sokolac, upisanim u L.N. broj 336 k.o. Glasinac i to: 
 -stambeni objekat spratnosti P+Pk, površine u osnovi prizemlja 112 m2 sa dvorištem (parcela br. 59/6);
- Poslovni objekat u privredi-svadbeni salon, površine u osnovi prizemlja 489 m2 +61 m2 +46 m2 (objekat 1 +objekat 3 + objekat 2) sa zemljištem uz objekat (parcela br. 59/1); 
- Poslovni objekat u privredi br. 1-primarna prerada drveta, površine u osnovi prizemlja 212 m2   
- poslovni objekat u privredi br. 2-peletara površine u osnovi prizemlja 806 m2 sa zemljištem uz objekat (parcela br. 59/5);
-Poslovni objekat u privredi br. 1-skladište površine u osnovi prizemlja 189 m2 sa zemljištem uz objekat (parcela br. 58/2);
- Zemljišne nekretnine: parcela br. 58/1 način korišćenja njiva 4. klase površine 1832 m2 ,
 -parcela br. 59/2 način korišćenja njiva 4. klase površine 1333 m2 
-parcela br. 59/3 način korišćenja njiva 4. klase površine 877 m2 i 
- parcela br. 59/4 način -korišćenja njiva 4. klase površine 314 m2 , 
- parcela br. 60, način korišćenja njiva 4. klase površine 6294 m2 , koje su u službi već izgrađenih objekata.     
ukupno iznosi 1.658.205,80 KM.

II

	Određuje se prvo ročište za prodaju nekretnina izvršenika:

za dan SRIJEDA 23.04.2025. godine u 09:00 sati.

Ročište za prodaju nekretnina će se održati u zgradi Okružnog privrednog suda u Istočnom Sarajevu, ulica Vojvode Radomira Putnika bb, sudnica broj 15, putem usmenog i javnog nadmetanja.

III
	
	Na nekretninama navedenim u ovom zaključku uspisane su služnosti i/ili stvarni tereti u korist  MF banka a.d. Banja Luka, na osnovu Založnog prava (Hipoteke) prvog reda prioriteta naplate OPU-IP: 851/19 od 27.04.2019. godine broj 336 k.o. Glasinac, te zabilježbe Rješenja o izvršenju broj 61 Ip 016502 21 Ip od 26.09.2024. godine;  Republike Srpske, Ministarstvo finansija–Poreska uprava na osnovu zahtjeva 06/1.07/0704-457.1-34801/2024 od 08.07.2024.godine i zahtjeva 06/1.07/0704-457.1-39481/2024 od 30.08.2024. godine, te zahtjeva 06/1.0704-457.1-50274/2024 od 23.09.2024. godine. 
	

IV

	Na prvom ročištu za javno nadmetanje nekretnine se ne mogu prodati, ispod jedne polovine (1/2) utvrđene vrijednosti. 

V

	U javnom nadmetanju kao kupci mogu učestvovati samo lica koja su prethodno dala obezbjeđenje u iznosu od 1/10 utvrđene vrijednosti nekretnine, ali ne više od 10.000,00 KM, uz napomenu da tražilac izvršenja na čiji prijedlog je određeno izvršenje i nosioci prava upisanih u zemljišnoj knjizi koja prestaju prodajom nekretnine nisu dužni položiti obezbjeđenje, ako njihova potraživanja dostižu iznos obezbjeđenja i ako bi se, s obzirom na njihov prvenstveni red i utvrđenu vrijednost nekretnine, taj iznos mogao namiriti iz kupovne cijene.

	Iznos obezbjeđenja se uplaćuje na žiro račun – Jedinstveni račun trezora- Depozitni račun Okružnih privrednih sudova broj 562-099-8130146092 na sljedeći način:
Prvo se unosi naziv uplatioca: Stranka mora da piše naziv firme koja je u postupku, a ne ime i prezime uplatioca;
Svrha uplate: Broj predmeta po kojem se vrši uplata (stranka mora pisati puni broj    predmeta za koji vrši uplatu)
            Identifikacioni broj: JIB broj preduzeća koji vrši uplatu
            Vrsta prihoda:    223171
            Šifra opštine:      085
            Budžetska organizacija  1088001
            Poziv na broj predmeta po kojem se vrši uplata
            Porezni period-datum uplate

	Dokaz o uplaćenom obezbjeđenju (jedan primjerak uplatnice) mora biti dostavljen sudu najkasnije prije početka ročišta za prodaju.

	Ponuđačima čija ponuda nije prihvaćena, izuzev za tri najbolja ponuđača, vratiće se obezbjeđenje odmah nakon zaključenja javnog nadmetanja.

VI
		
	Ponuđač sa najvišom ponudom dužan je položiti cijenu umanjenu za položeno obezbjeđenje u roku od trideset (30) dana od dana prodaje, bez obzira na to da li se cijena isplaćuje odjednom ili u ratama. 
		
VII

	Ukoliko ponuđač s najvišom ponudom ne uplati prodajnu cijenu u predviđenom roku, sud će zaključkom proglasiti prodaju tom ponuđaču nevažećom i novim zaključkom odrediti da je nekretnina prodata drugom po redu ponuđaču koji treba da, u roku od trideset (30) dana od dana prijema tog zaključka, sudu uplati prodajnu cijenu. Ukoliko drugi ponuđač ne uplati cijenu u predviđenom roku, sud primjenjuje ova pravila i na trećeg ponuđača.

U slučaju da sva tri ponuđača s najvišom ponudom ne ispune svoje obaveze plaćanja prodajne cijene u određenim rokovima, sud može oglasiti da prvo ročište nije uspjelo i zakazati novo ročište koje treba da se održi u skladu sa odredbama članova od 84. do 90. Zakona o izvršnom postupku.

U slučaju da se nepokretnost nije mogla prodati ni na drugom ročištu Sud će obustaviti izvršenje u skladu sa odredbom člana 95. stav 1. Zakona o izvršnom postupku. Obustava izvršenja ne sprečava pokretanje novog izvršnog postupka radi naplate istog potraživanja na istoj nepokretnosti.

VIII

	Iz položenog obezbjeđenja prvog ponuđača kojem je prodata imovina i koji u predviđenom roku ne uplati prodajnu cijenu pokrivaju se troškovi neuspjelog ročišta. 

	Ako se ovi troškovi ne mogu namiriti u cijelosti iz iznosa obezbjeđenja koje je položio prvi ponuđač, razlika se namiruje iz obezbjeđenja drugog ponuđača ako i ovaj odustane od kupovine nekretnine. Ova pravila se shodno primjenjuju i u slučaju odustanka trećeg ponuđača.

IX

	Troškovi održavanja narednog ročišta pokrivaju se srazmjerno iz obezbjeđenja ponuđača kojima je nekretnina prodana, a koji prodajnu cijenu nisu uplatili u određenom roku.

	Preostali iznos će se vratiti ponuđačima.

X

	Kada je sudu uplaćena ukupna cijena imovine, položeno obezbjeđenje preostalih ponuđača vraća se u roku od tri (3) dana nakon uplate cijene sudu.

	Ako je tražilac izvršenja kupac, a ne postoje druga lica čija se potraživanja namiruju iz prodajne cijene prije njega, nije obavezan položiti cijenu sudu do visine svog potraživanja.

XI
		
	Kupac snosi troškove poreza i taksi u vezi sa prodajom.

	Ovaj zaključak će se objaviti na Oglasnoj tabli suda, a stranke su ovlaštene zaključak o svom trošku objaviti i u drugim sredstvima javnog informisanja, odnosno da o zaključku obavijeste lica koja se bave posredovanjem u prodaji nekretnina. 

	Zaključak o prodaji dostavlja se strankama, licima koja imaju prvenstveno pravo namirenja ili pravo namirenja istog ranga kao i tražilac izvršenja, licima koja imaju upisano ili zakonsko pravo preče kupovine i nadležnom organu Poreske uprave.

                                                                                                                            SUDIJA

                                                                                                                       Minja Mirvić


POUKA O PRAVNOM LIJEKU: 	Protiv ovog zaključka nije dozvoljen pravni lijek. 

